
REPUBLIKA HRVATSKA
TRGOVAČKI SUD U SPLITU


U   I M E   R E P U B L I K E    H R V A T S K E

R J E Š E N J E

 	Trgovački sud u Splitu, po sucu tog suda Velimiru Vukoviću, kao stečajnom sucu, u stečajnom postupku povodom prijedloga predlagatelja FINA-Regionalni centar Split, Mažuranićevo šetalište 24b,OIB: 85821130368, za otvaranje stečajnog postupka nad dužnikom GOJA GRUPA j.d.o.o., 21207 Kostanje, Mile Gojsalić 10, OIB: 15909706050.
dana 28.kolovoza 2018. godine ,

r i j e š i o   j e                                               

I. 	Obustavlja se stečajni postupak nad dužnikom GOJA GRUPA j.d.o.o., 21207 Kostanje, Mile Gojsalić 10, OIB: 15909706050.

II. 	Nalaže se dužniku GOJA GRUPA j.d.o.o., 21207 Kostanje, Mile Gojsalić 10, OIB: 15909706050, da u roku od 8 dana plati Financijskoj agenciji, na ime naknade troškova postupka,iznos od 175,00 kn i to na račun Financijske agencije broj: HR4223900011100017042, model HR05, poziv na broj 7524005-50326437310. 

III. 	Nalaže se Financijskoj agenciji da oslobodi novčana sredstva koja su zaplijenjena sa računa dužnika na ime predujma za namirenje troškova stečajnog postupka.

Obrazloženje

FINA-Regionalni centar Split, Mažuranićevo šetalište 24b,OIB: 85821130368, podnijela je ovom sudu 12. svibnja 2017. god. prijedlog za otvaranje stečajnog postupka nad dužnikom GOJA GRUPA j.d.o.o., 21207 Kostanje, Mile Gojsalić 10, OIB: 15909706050.
, a sve sukladno odredbama čl. 110. Stečajnog zakona ( Narodne novine 71/15) . 

U  podnesenom prijedlogu Fina u bitnome se navodi da dužnik na dan 8.svibnja 2017.godine u Očevidniku  redoslijeda osnova za plaćanje ima evidentirane neizvršene osnove za plaćanje  u neprekinutom razdoblju od 120 dana u ukupnom iznosu od 29.148,67 kn te da dužnik ima 1 zaposlenog, odnosno da radi navedenog  postoji stečajni razlog zato što je dužnik nesposoban za plaćanje.
 					
Ovaj sud je 13.lipnja 2018. godine temeljem odredbi čl. 115. st. 1. SZ-a donio rješenje o pokretanju prethodnog postupka radi utvrđivanja pretpostavki za otvaranje stečajnog postupka (prethodni postupak).
					2				1.St-557/2017

Dana 27. kolovoza   2018. FINA-RC SPLIT je ovom sudu dostavila  potvrdu o blokadi  računa i novčanih sredstava  dužnika kojom se potvrđuje da je na računima i novčanim sredstvima dužnika na dan 27 kolovoza  2018 godine  evidentirano 0 dana neprekidne blokade, odnosno ukupno 0 dana blokade u prethodnih šest mjeseci zbog nepodmirenih osnova za plaćanje evidentiranih u Očevidniku redoslijeda osnova za plaćanje te da nepodmirene obveze dužnika na dan izdavanja potvrde iznose 0,00 kn.

Odredbom čl. 128. st. 9. SZ-a propisano je da ako dužnik do završetka prethodnog postupka postane sposoban za plaćanje, sud će postupak obustaviti, a troškove provedenog postupka u tom slučaju dužan je naknaditi dužnik.

Budući da je iz naprijed navedene potvrde FINE-RC SPLIT razvidno da dužnik u Očevidniku redoslijeda osnova za plaćanje više nema evidentiranih neizvršenih osnova za plaćanje, odnosno da njegovi računi više nisu u blokadi, to je stoga očito da je dužnik u međuvremenu postao sposoban za plaćanje, a radi čega je, primjenom odredbe čl. 128. st. 9. SZ-a, ovaj postupak trebalo obustaviti i sukladno tome odlučiti kao u toč. I. izreke ovog rješenja.

S obzirom da je dužnik izašao iz blokade odnosno podmirio evidentirane nepodmirene obveze na računu nakon podnošenja prijedloga za otvaranje stečajnog postupka u ovom predmetu, a što razvidno iz potvrda FINE od 27.lipnja.2018.godine, kao i obzirom da je ovaj postupak obustavljen u skladu s odredbom čl. 128. st. 9. SZ-a, dužnik je dužan naknaditi troškove ovog postupka, koje troškove čini naknada FINI za obavljanje poslova u ovom stečajnom postupku u iznosu od 175,00 kn. 

Naime, odredbom čl. 110. st. 5. SZ-a propisano je da Financijska agencija ima pravo na naknadu troška za podnošenje prijedloga iz čl. 110. st. 1. SZ-a. Nadalje, sukladno odredbi čl. 3. Pravilnika o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka (Narodne novine br. 106/15) visina naknade Financijske agencije za podnošenje prijedloga za otvaranje stečajnog postupka iznosi 140,00 kn uvećano za PDV, što ukupno iznosi 175,00 kn. FINA je u podnesenom prijedlogu predložila sudu odrediti isplatu te naknade u njenu korist pa je slijedom navedenog odlučeno kao u toč. II. izreke ovog rješenja.

Budući da je ovim rješenjem postupak obustavljen, jer je dužnik u međuvremenu postao sposoban za plaćanje te više nema evidentiranih nepodmirenih obveza na računu, to je stoga valjalo naložiti Financijskoj agenciji da oslobodi novčana sredstva koja su sa računa dužnika zaplijenjena na ime predujma za namirenje troškova stečajnog postupka, a to u smislu  odredbi čl. 112. st. 7. SZ-a, pa je radi toga odlučeno kao u toč. III. izreke ovog rješenja.

U Splitu, 28.kolovoza  2018 godine.

					S U D A C

					Velimir Vuković



POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske u Zagrebu.

DNA:
-  predlagatelju – Financijskoj agenciji, RC Split
-  dužniku 
-  e-Oglasna ploča suda 
-  u spis

